Държавен вестник, бр. 94, 2011 г., стр. 5

БРОЙ  94	
Д Ъ Р Ж А В Е Н  В Е С Т Н И К 	
СТР.  5  
с двустранни и многостранни международни 
договори, които са влезли в сила за Република 
България, и реда за оказване на международна 
помощ при аварийна обстановка.
(3) Планът по ал. 2 се разработва в съответ­
ствие с всички други съществуващи планове, 
включително за физическа защита.
(4) Министърът на вътрешните работи орга­
низира и координира разработването на плана 
по ал. 1 и го изпраща за съгласуване по реда 
на Устройствения правилник на Министерския 
съвет и на неговата администрация, приет с 
Постановление № 229 на Министерския съвет 
от 2009 г. (ДВ, бр. 78 от 2009 г.).
(5) Министърът на вътрешните работи 
внася съгласувания по реда на ал. 4 вън­
шен авариен план в Министерския съвет за 
приемане. Планът се приема с решение на 
Министерския съвет.
(6) Копие от приетия по реда на ал. 5 план 
се предоставя на всяко ведомство, имащо 
задължения по него.
(7) Средствата и ресурсите на плана се 
определят в отделно приложение на плано­
вете по чл. 16. Поддържането им в актуално 
състояние е отговорност на министерствата и 
ведомствата, имащи задължения, а контролът 
се осъществява от главния секретар на МВР 
и от директора на Главна дирекция „Пожарна 
безопасност и защита на населението“ – МВР 
(ГДПБЗН – МВР). Тези изменения не подлежат 
на приемане от Министерския съвет (МС).
(8) Министърът на вътрешните работи ко­
ординира изпълнението на приетия външен 
авариен план.
Чл. 9. (1) Териториалните органи на из­
пълнителната власт разработват аварийни 
планове, които се основават на плана по 
чл. 8, ал. 1, и вътрешните аварийни планове 
на лицензиантите или титулярите на съоръ­
женията и дейностите рискови категории I и 
II, които са разположени на тяхна територия.
(2) Органите по ал. 1 в своите аварийни 
планове определят специфичните задължения 
по компетентност, реда за взаимодействие, 
оказване на помощ при необходимост и мер­
ките за защита при аварийна обстановка.
(3) Министърът на вътрешните работи чрез 
областните управления на ГДПБЗН – МВР 
координира разработването на плановете 
по ал. 1 за рискови категории I и II, които 
се утвърждават със заповед от съответните 
областни управители.
Чл. 10. Аварийните планове по чл. 7 – 9 
трябва да осигурят:
1. оценка на обстановката и вземане на 
решения за намаляване на радиационното 
въздействие на аварията върху персонала, 
населението и околната среда;
2. оценка на прогнозираната доза на персо­
нала, населението, членовете на аварийните 
екипи и лицата, участващи в изпълнението 
на защитните мерки;
3. навременни и подходящи действия за 
защита на персонала при всички възможни 
аварии, включително мерки за осигуряване 
на физическата защита на ядреното съоръже­
ние или обекта с източници на йонизиращи 
лъчения (ИЙЛ), и радиационен мониторинг;
4. отчитане на анализите по чл. 6, ал. 2;
5. определяне на зоните за аварийно пла­
ниране и обосноваване на границите им в 
съответствие с чл. 4;
6. подготовка и поддържане на обучен и 
квалифициран персонал, способен да пред­
приеме мерки за определяне, ограничаване 
и ликвидиране на последиците от аварията;
7. навременно уведомяване и събиране на 
аварийните екипи;
8. безопасност и защита на персонала и 
аварийните екипи;
9. непрекъснат контрол на облъчването на 
членовете на аварийните екипи, персонала 
и населението в съответствие с конкретните 
обстоятелства и определяне и оценка на до­
зата на облъчване;
10. оказване на първа помощ на пострадали 
или облъчени лица, включително осигуряване 
на транспорт до здравни и лечебни заведения;
11. оказване на техническа помощ на 
персонала, ангажиран в дейностите по огра­
ничаване и ликвидиране на последиците от 
аварийната обстановка;
12. критерии за прекратяване на аварий­
ните дейности;
13. контролиран достъп до района на ава­
рийната обстановка.
Раздел II
Вътрешен авариен план
Чл. 11. (1) За изготвяне на вътрешния 
авариен план лицензиантът или титулярят 
на разрешението изготвя:
1. анализ на възможните аварии в ядре­
ното съоръжение или обекта с ИЙЛ, водещи 
до изхвърляне на радиоактивни вещества в 
околната среда, като се отчитат и данните от 
метеорологичните измервания;
2. анализ на изхвърлянията на радиоактивни 
вещества в околната среда при авариите по т. 1 
и оценка на последиците от тях за персонала, 
населението и околната среда;
3. сценарии за развитие на авариите по т. 1.
(2) В зависимост от рисковата категория 
на съответното съоръжение или дейност 
лицензиантът или титулярят на разрешение 
планира и осигурява изпълнението на мерки за 
ограничаване и ликвидиране на последиците 
от аварии, предотвратяване и управление на 
авариите и за намаляване на последиците от 
тях на площадката, включително: